GF Kildeengen

Referat fra Generalforsamling 2018.

Note:

Navne angives efterfulgt af hus-nr. i parentes.

## Valg af dirigent:

Flemming Bruun-Jørgensen (nr. 12), enstemmigt vedtaget

## Navneopråb

I alt 18 fremmødte ud af 52 mulige.

## Bestyrelsens beretning om foreningens virksomhed i det forløbne år.

Morten (nr. 11)

Vej:

Vejstykke færdiggjort ud for 12-16. Det trak lidt ud, da der var lidt problemer med bortkøring af jord.

Spuling af dræn:

Vi har før brugt Toms Kloark, men de har ikke været stabile til at overholde aftaler, så vi skifter til en anden leverandør i 2019, med en fast gennemspuling en gang om året.

Fiber Net:

Der graves Fibernet ned i disse dage. Heldigvis kan fiberen skydes under jorden, så det ikke er hele rabatten, som skal graves op.

Græsslåning:

Stor tilfredshed med nuværende ordning. Vi har valgt at udvide lidt til også at få klippet hæk/buske ved fælles arealer m.m.

Dige:

I denne weekend er der sat markeringsbånd op, som indikerer højden på digerne forskellige steder (bl.a. på Enø Kystvej). Der er indkaldt til orienteringsmøde, mandag, efter generalforsamlingen. Alle har fået information i E-Boks. Det er nu man har mulighed for at gøre indsigelser.

Det endelige projekt fremlægges til efteråret. Grunderejerforeningen er ikke involveret i projektet, det er udelukkende Næstved Kommune og al information kommer direkte via kommunen i E-Boks.

Vandværk:

Skiftet fra Reedtzholm Vandværk til Karrebæk Vandforsyning er gennemført i år.

Snerydning:

Der har været brug for Snerydning 1 gang i vinter.

Godkendt, ingen indsigelser

## Forelæggelse af det reviderede regnskab til godkendelse.

De 4 linjer med indtægter manglede på **bilag 2, Resultat for 2017** i indkaldelsen.

Linjerne blev læst op og er indsat herunder:

Indtægter:

Indbetalt kontingent kr 130.000,00

Renter kr -

Ejendomsoplysninger kr 400,00

**Indtægter i alt kr 130.400,00**

Det fulde bilag er vedlagt som Bilag 1 og opdateret på hjemmesiden.

Regnskab fremlagt af Arne (nr. 18) – Godkendt, under forudsætning at det manglende afsnit om indtægter bliver fremlagt.

## Forslag fra bestyrelsen.

a) Budgetforslag for året 2018, herunder fastsættelse af kontingent og honorar til bestyrelsen.

Fremlagt af Arne (nr. 18) – Godkendt.

## Forslag fra medlemmerne

Forslag 1) fra Thomas (nr. 44)

Tilladelse til placere sten eller lignende langs vejen udfor de enkelte parceller, dog skal disse sten være tydeligt mærkeret fx ved hvid maling

Svar:

Grundejerforeningen kan ikke give tilladelse til af lægge sten i rabat. Jf. vejloven (kan ses på Vejdirektoratets hjemmeside), så er rabatten at betragte som en del af vejen (også på Privat Fællesvej som Kildeengen). Færdsel skal kunne ske uhindret på dette areal og kun politiet kan give tilladelse til sten m.m. i rabatten.

Der findes sager, hvor kommuner har givet tilladelse til sten i rabatten, primært i sommerhusområder, men i alle tilfælde er det blevet underkendt i retten, da en kommune ikke må dette, uden at indhente tilladelse hos politiet.

Grundejerforeningen har ingen sanktionsmuligheder for at få sten fjernet, ud over at rette henvendelse til politiet.

Vi henstiller til, at man fjerner stenene samt at det kan ske i fred og fordragelighed uden spilde politiets tid.

På hjørnet ud for nr. 11. ligger der sten for at beskytte vejkanten i svinget mod lastbiler (primært skraldebil), som ellers vil køre det hele op.

Da stenene ikke må ligge der, vil bestyrelsen kigge på muligheden for at få lagt plastik armeringsnet ned i rabatten. De er ikke synlige efter lidt tid, da det der gror græs i mellemrummene. Vi håber, at det kan beskytte vejkant og rabat i svingene. Det er primært ud for nr. 11 og nr. 17.

Forslag 2) fra Thomas (nr. 44)

Indførsel af sanktionsmuligheder overfor grundejere, der ikke respekterer de beslutninger, der vedtages på generalforsamlingen fx efter 2. henstilling fra bestyrelsen – fx ved at få overtrædelsen til ende bragt for grundejerens regning

**Frafaldet grundet udfald af Forslag 1**

Forslag 3) fra Flemming (nr. 12)

Ændring af Paragraf 9. Valg direkte til bestyrelsen, i stedet for konstituering.

**Ikke vedtaget**

Forslag 4) fra Flemming (Nr. 12)

Omskrivning af vedtægter til et mere nutidigt sprog.

Bestyrelsen udarbejder et revideret forslag til vedtægter, som til godkendelse på generalforsamlingen 2019.

## Valg af medlemmer til bestyrelsen

På valg er: Morten Hansen (nr. 11), modtager genvalg

Bjarne Nielsen (nr. 29), modtager genvalg

Richard Jensen (nr. 28), modtager genvalg

Yderligere stiller Thomas Thomsen (nr. 44) op til bestyrelsen.

**Skriftlig afstemning:**

**Morten (nr. 11), Bjarne (nr. 29) og Richard (nr. 28) genvalgt**

## Valg af 1. suppleant til bestyrelsen

På valg er: Thomas Thomsen (nr. 44), modtager genvalg

**Enstemmigt genvalgt.**

## Valg af Revisor og revisorsuppleant

Revisor: På valg er: E. Scheibel (nr. 8), modtager genvalg

Revisor suppleant: På valg er: Hanne Knörr (nr. 1), modtager genvalg

**Begge er enstemmigt genvalgt.**

## Eventuelt

Hanne (Nr. 1)

Vil gerne opfordre til, at man taler pænt til hinanden. Det har været en episode, hvor der blev råbt ud af vinduet fra en bil om at klippe hækken.

Generelt enighed om at tale pænt og bestyrelsen kan kun opfordre til, at vi alle holder en god tone.

Lidt omkring vej.

Asger (nr. 37) vil gerne høre, hvornår der bliver lavet vej ud foran hans hus.

Det sker i denne sæson og er en del af den generelle vedligeholdelse / ny anlæggelse af de resterende vejarealer. Han vil gerne have en melding inden det går i gang.

Det samme gælder ud for nr. 25

I den forbindelse nævner Gustav (nr. 15) muligheden for plastplader med græs imellem. Det er taget til efterretning og bestyrelsen kigger på det til både hjørner samt mulige vejstykker der mangler, men stadig skal være grønne.

**Næste Generalforsamling** bliver den **26. Maj 2019** i Sejlklubbens hus: **Den Røde Barak**. OBS: Der er først **kl. 12:00**, da vi ikke kunne få huset før.

Vi har valgt denne mulighed af hensyn til omkostningerne.

På bestyrelsen vegne,

Lasse Carthberg (nr. 16)

**Bilag 1:**

Det fulde bilag 2 fra indkaldelsen, som manglede de 4 linjer med indtægter.

|  |  |  |  |  |  |
| --- | --- | --- | --- | --- | --- |
| **Grundejerforeningen Kildeengen - Enø** | | | | | |
|  |  |  |  |  |  |
| **Resultatopgørelse for perioden 1. januar til 31. december 2017** | | | | | |
|  |  |  |  |  |  |
|  |  |  |  |  |  |
|  |  |  |  |  |  |
| **Indtægter:** | |  |  |  |  |
|  |  |  |  |  |  |
| Indbetalt kontingent | |  |  |  | kr 130.000,00 |
| Renter |  |  |  |  | kr - |
| Ejendomsoplysninger | |  |  |  | kr 400,00 |
| **Indtægter i alt** | |  |  |  | kr 130.400,00 |
|  |  |  |  |  |  |
|  |  |  |  |  |  |
| **Udgifter:** | |  |  |  |  |
|  |  |  |  |  |  |
| Vedligeholdelse af fællesarealer: | | |  |  | kr 2.603,28 |
| græsslåning | |  |  |  | kr 30.000,00 |
| vejvedligehold | |  |  |  | kr 42.187,50 |
| Pumpelaug, kontigent | |  |  |  | kr 8.700,00 |
| Fællesudvalget | |  |  |  | kr - |
|  |  |  |  |  |  |
| Administration: | |  |  |  |  |
| porto |  |  |  |  | kr 112,00 |
| hjemmeside | |  |  |  | kr 275,00 |
| generalforsamling | |  |  |  | kr 2.744,00 |
| gebyr nets | |  |  |  | kr 1.001,15 |
| udbetaling, ejendomsoplysninger | | |  |  | kr - |
| gebyr Sydbank | |  |  |  | kr 1.778,30 |
| bestyrelsesmøder/gave | |  |  |  | kr - |
| bestyrelseshonorar | |  | kr 5.000,00 |  | kr 5.000,00 |
|  |  |  |  |  |  |
|  |  |  |  |  | kr 94.401,23 |
| Hensat til vejfond | |  |  |  | kr 10.000,00 |
| **Udgifter i alt** | |  |  |  | kr 104.401,23 |
| **Årets overskud** | |  |  |  | kr 25.998,77 |
| **Balance** |  |  |  |  | kr 130.400,00 |